Berita Minggu | 31 Mac 2019 Wacana Dengan tempat makan yang tumbuh bak cendawan selepas hujan, masyarakat Melayu/Islam Singapura adakala mengalami 'kesukaran' memilih tempat menjamu selera yang menepati cita rasa. Mujur ada pemengaruh makanan atau food influencer yang rajin membuat ulasan makanan - sama ada berbayar atau percuma - untuk membantu orang ramai membuat keputusan. Ikuti laporan NUR DHUHA ESOOF untuk mengenali dua pemengaruh makanan halal terkenal di kota Singa. 'Mr Tersmell' sudah uar-uarkan makanan di 400 gerai, restoran Panduan ambil gambar makanan PRIHATIN KEMAJUAN TEMPAT MAKANAN: Encik Junadi Juri, yang lebih dikenali sebagai Hady Jay dan Mr Tersmell (kiri), dan rakannya, Encik Abdul Razak Mohsin, telah menubuhkan kumpulan Facebook MakanFM sebagai wadah mempromosikan tempat makan halal di Singapura. - Foto BM oleh KEVIN LIM - Foto IPHONE PHOTOGRAPHY SCHOOL ULASAN makanan, apabila diiringi gambar me- narik (atas), pasti membangkitkan lagi selera ramai untuk mencuba hidangan itu. Berikut beberapa panduan mengambil gambar makanan menggunakan kamera telefon bijak un- tuk dicuba. E Ambil gambar makanan dalam cahaya siang semula jadi dan bukan di bawah cahaya lampu. Ta- pi elak mengambil gambar di bawah matahari terik kerana ini boleh menyebabkan masalah pendedah- an dan bayang-bayang kasar pada subjek. SAMBIL berjalan-jalan, hidung 'tersmell' nasi lemak. Berpandukan aroma itu, Encik Junadi Juri menemui gerai yang dicari lalu memesan sepinggan hidangan tersebut. Beliau kemudian menghidupkan kamera video di iP- hone untuk merakam reaksinya semasa menikmati ma- kanan itu. Begitulah cara Encik Junadi, yang lebih dikenali se- bagai Hady Jay atau Mr Tersmell, biasanya melakukan ulasan makanannya. Ulasan itu, jika baik, akan dikongsi bersama anggota kumpulan Facebook Halal Cafe & Restaurants in Sin- gapore. Jika makanan yang dicuba kurang memuaskan, be- liau akan memadam sahaja rakaman video yang diambil- nya itu. Encik Junadi, 57 tahun, melakukan ulasan makanan itu secara sukarela tanpa menuntut atau mengharapkan sebarang bayaran mahupun ganjaran daripada pemilik gerai. Kini, beliau antara pengulas makanan terkenal di Sin- gapura dengan sumbangan sekurang-kurangnya satu ula- san sehari. Ditemui baru-baru ini, pengarah syarikat pengurusan acara Sound88- Event itu berkata beliau mula melaku- kan ulasan makanan sekitar tujuh tahun lalu untuk se- buah gerai nasi padang di Tuas. "Saya lihat kedainya sunyi sahaja, tak ramai orang datang. Jadi, saya ambil gambar dan letak di Facebook peribadi saya. Seminggu kemudian saya datang lagi dan lihat ramai orang beratur di gerai itu. Saya fikir, menga- pa tidak saya jadikan ini sebagai hobi, sebagai cara saya menolong orang lain," kata Encik Junadi yang biasanya mengongsi nama dan alamat gerai serta rasa dan harga makanan yang dipesan. Apabila kumpulan Facebook Halal Cafe & Restau- rants in Singapore ditubuhkan, beliau menjadi pengulas makanan yang aktif di wadah itu. Encik Junadi menganggarkan mungkin sudah mem- bantu menguar-uarkan makanan di 400 gerai dan resto- ran di sini. Bagi meyakinkan mereka yang mungkin ragu-ragu sama ada ulasan makanannya boleh dipercayai, Encik Junadi berkata beliau sendiri mahir memasak, malah pernah memasak untuk majlis perkahwinan semasa mu- da. Beliau juga telah melancong ke lebih 40 negara dan apabila berada di luar negara, beliau suka mencuba ma- kanan tempatan daripada restoran-restoran terbaik. "Daripada situ saya belajar tentang mutu makanan. Contohnya, saya telah mencuba hummus dan nasi mandy dari negara Timur Tengah. Jadi, apabila ada ke- dai atau restoran di Singapura mahu menawarkan hidan- gan itu, saya akan bandingkan rasanya dengan yang te- lah saya cuba di negara asal hidangan itu," katanya, yang turut menguar-uarkan gerai atau restoran yang baru dibu- ka. Encik Junadi menambah beliau meletakkan syarat ter- tentu bagi makanan yang diulas, antaranya, ia mesti dijual di tempat yang mempunyai sijil halal Majlis Ugama Islam Singapura (Muis) atau dimiliki orang Islam, dan tempat itu harus bersih. "Saya mesti cerewet kerana orang ramai percaya pada saranan saya dan mereka akan cuba makan di tempat itu. Saya gembira apabila mereka kata makanan yang saya sa- ran tu sedap dan apabila saya lihat perniagaan di gerai atau restoran itu meningkat," kata Encik Junadi. Januari lalu, beliau dan seorang rakannya, Encik Ab- dul Razak Mohsin, 59 tahun, menubuhkan kumpulan Fa- cebook MakanFM sebagai wadah mempromosikan tem- pat makan halal di Singapura. Kumpulan yang kini mem- punyai 1,000 pengikut itu menganjurkan cabutan bertuah untuk gerai dan restoran sekadar untuk membantu men- ingkatkan kesedaran tentang tempat makan tersebut. E Gunakan latar belakang neutral yang tidak terlalu berselerak atau berwarna-warni. Namun ini tidak bermakna latar belakang harus kosong. Ia boleh dihias dengan benda yang melengkapi subjek tanpa menenggelamkannya. E Hias latar belakang dengan barangan lebih kecil untuk menjadikan gambar lebih menarik. Bah- an kering yang digunakan dalam masakan itu boleh dijadikan hiasan, selain rempah ratus, beri, kepingan buah, kekacang dan herba segar. E Ambil gambar daripada sudut yang terbaik seperti dari atas. Ini sesuai bagi makanan yang dis- usun di atas pinggan atau di dalam mangkuk. Bagi subjek seperti minuman dalam gelas atau kek den- gan lapisan menarik, gambar boleh diambil dari te- pi. Ambil gambar dari arah serong jika ingin menunjukkan bentuk dimensi tiga subjek itu. E Susun makanan dengan kemas bagi meng- hasilkan keseimbangan dan tarikan visual. Kedudu- kan setiap elemen dalam gambar itu harus difikir- kan dengan teliti. Bersihkan sos atau makanan yang tertumpah sebelum mengambil gambar. Sumber: iPhone Photography School Laman makanan halal tidak mahu hanya tumpu soal 'sedap tak sedap' SERONOKNYA melihat kakita- ngan wadah makanan halal, Halal- foodhunt, mengunjungi pelbagai kafe dan restoran serata Singapura untuk membuat ulasan hidangan yang ditawarkan. Menggunakan kamera video tele- fon bijak atau DSLR dan juga mikro- fon, mereka antara lain merakam wawancara dengan pemilik tempat makan itu serta pilihan makanan yang pelanggan boleh nikmati di situ. Mereka turut merakam diri men- cuba hidangan yang disajikan - siap dengan mimik muka yang membuat penonton terliur dan tidak sabar mahu mencuba. Namun, membuat ulasan makan- an dan mempromosikan kafe serta restoran bukan satu-satunya pera- nan Halalfoodhunt, yang ditubuh- kan pada 2014, sebagai food influ- encer di media sosial iaitu pihak yang tugasnya mempengaruhi orang ramai dalam hal makanan. CIK JUMAIYAH MAHATHIR: Ingin tingkatkan pengetahuan mengenai makanan halal di kalangan masyarakat Islam Singapura, sesuai dengan misi awal Halalfoodhunt, 'Halal first, everything else later'. Cik Jumaiyah ialah pengasas bersama Halalfoodhunt. - Foto ihsan JUMAIYAH MAHATHIR Pengasas bersama wadah itu, Cik Jumaiyah Mahathir, 29 tahun, berka- ta video dan catatan mengenai ma- kanan adalah batu loncatan untuk menarik perhatian orang ramai. Matlamat Halalfoodhunt dari awal adalah meningkatkan 'penge- tahuan mengenai makanan halal' di kalangan masyarakat Islam Singapu- ra. Ini sejajar dengan misi mereka, 'Halal first, everything else later' (Halal dulu, perkara lain kemudian). Cik Jumaiyah, lulusan jurusan kimia dan perniagaan, Universiti Na- sional Singapura (NUS), pernah ber- tugas di Warees Halal di mana be- liau terlibat dalam audit permo- honan halal daripada syarikat luar negara. Sebahagian tugasnya melibatkan kajian ke atas bahan makanan bagi menentukan kehalalannya. "Sebelum menyertai Warees Halal, saya tidak tahu apa yang ber- laku sebelum sesebuah syarikat mendapat sijil halal bagi produknya. Saya fikir jika saya tidak tahu, mungkin ramai orang di luar sana ju- ga tidak tahu. Setelah sekitar se- tahun setengah di sana, saya berhen- ti dan tubuhkan Halalfoodhunt. "Tujuan saya menyediakan wadah ini adalah untuk bercakap tentang makanan dan tentang halal. Saya mahu orang ramai faham pros- es menghasilkan makanan dan kepri- hatinan halal yang wujud. "Saya dapati ada di kalangan ge- nerasi Muslim muda yang menjamu selera di restoran tidak halal. Con- tohnya, mereka makan susyi di resto- ran Jepun, tetapi tidak sedar ada mirin (wain beras manis) dalam hidangan itu," kata Cik Jumaiyah, yang mengendalikan wadah terse- but dengan pengasas bersamanya dan dua lagi kakitangan. Halalfoodhunt turut mengeluar- kan video yang menerangkan perka- ra yang boleh membuat susyi menja- di tidak halal dan menerima pel- bagai maklum balas daripada orang ramai, termasuk penghargaan daripa- da mereka yang baru sedar tentang 'risiko halal' dalam susyi. Cik Jumaiyah berkata Halal- foodhunt mengambil masa yang agak lama, kira-kira tiga tahun, sebe- lum menghasilkan video 'celik halal' pertamanya pada 2017. "Kami menunggu sehingga masyarakat benar-benar bersedia menerimanya. Tapi, kami tetap me- nerima kecaman termasuk sengaja cuba membesar-besarkan perkara re- meh. Tugas kami sekadar mengong- si. Terpulang kepada orang ramai un- tuk membuat keputusan," katanya. Selain mengongsi pengetahuan tentang halal haram dalam makanan dan membuat ulasan makanan percu- ma dan berbayar, Halalfoodhunt tu- rut meraih pendapatan menerusi pro- gram langganan Friends Pass yang menawarkan diskaun di kira-kira 300 tempat makan yang mengambil bahagian. Peniaga pula dikenakan bayaran tahunan untuk disenaraikan dalam Halalfoodhunt, yang aplikasi telefon bijaknya mempunyai 13,000 penggu- na. Ditanya apakah beliau melihat di- rinya dan Halalfoodhunt sebagai food influencer, Cik Jumaiyah berka- ta: "Saya rasa 'ya' kerana setiap kali kami mengongsi ulasan makanan, pe- niaga melaporkan peningkatan dalam pertanyaan dan kunjungan ke tempat makan mereka. "Selain itu, bilangan pemegang Friends Pass dan peniaga yang me- minta disenaraikan dalam Halal- foodhunt juga membuktikan kami adalah pihak yang boleh memberi pengaruh yang boleh dipercayai." 7